ตอนนี้กินยาต้านไวรัส สูตร Teno-em + endurant อยู่ค่ะ กินมาหลายปีแล้ว สงสัยว่า ในกรณีนี้ สามารถกินยาคุมกำเนิดร่วมด้วยได้ไหมคะ จะส่งผลอะไรกับร่างกายไหม
สวัสดีค่ะ การใช้ยาหลายๆชนิดร่วมกัน ต้องระวังปฏิกิริยากันระหว่างยา ซึ่งถ้าเกิดอาจทำให้ยาด้อยประสิทธิภาพลง หรือไปเพิ่มผลข้างเคียงของยาอีกตัวก็ได้จากการสืบค้นของแพทย์ กลุ่มยาต้านไวรัสสูตรดังกล่าวมาและยาคุมกำเนิด (แต่ไม่ทราบชนิดแน่ชัด กรณีนี้หมายถึงกลุ่มยาที่มีฮอร์โมนเพศทั่วไปนั้น) ไม่พบว่ามีปฏิกิริยาร่วมกันอย่างรุนแรงที่อาจส่งผลต่อประสิทธิภาพหรือผลข้างเคียงของกันและกันได้แต่อย่างไรก็ตามแนะนำการสอบถามกับแพทย์ที่ดูแลโดยตรงอีกครั้ง และให้เอาชนิดของยาคุมกำเนิด ชื่อยาไปให้แพทย์ดูด้วยค่ะ